שיא הרגש

"שיא הרגש" הוא אלבומה השישי של להקת הפופ רוק הישראלית משינה, אשר יצא ביולי 1993 על ידי חברת התקליטים הד ארצי.

רקע
"שיא הרגש" היה האלבום הראשון שעליו עבדו חברי משינה אחרי אלבומם "מפלצות התהילה", שסגנונו המוזיקלי היה כבד יותר מבשאר אלבומיהם. כדי להצדיק את החזרה לסגנונות של רוק אנד רול ורית'ם אנד בלוז, יצרו חברי הלהקה יובל בנאי ושלומי ברכה אופרת רוק עם סיפור עלילתי. הסיפור היה על כוכב הנשלט על ידי רודן בשם לוי מטאל, ששלט באמצעות מערכת הגברה שייצרה סם בשם הרעש המטאלי. במטאל נלחם בחור בשם פחי שואו, שניגן שירי בלוז ובכך היה מבטל את הרעש המטאלי. כך נוצרו עבור האלבום שירים רועשים, שאפיינו את מטאל, לצד שירים שקטים יותר, שאפיינו את שואו. בסופו של דבר נגנז רעיון אופרת הרוק, והאלבום מכיל ברובו שירים שקטים.

אנשי חברת NMC הסתייגו מהסקיצות שהקליטה הלהקה לאופרת הרוק, ולכן יצא האלבום בהוצאת הד ארצי. את עטיפת האלבום עיצבו יובל בנאי ויהודה דרי.

באפריל 1993 יצא סינגל ראשון לקראת האלבום, "נגעה בשמיים" שכתב והלחין בנאי, שהפך לאחד מלהיטיו הגדולים ביותר של האלבום. ביולי 1993 יצא האלבום המלא. את רוב שיריו כתב והלחין ברכה, כשיוצאי דופן היו שני שירים שכתב והלחין בנאי, "נגעה בשמיים" ו"גברת שרה השכנה", שזכה גם הוא להצלחה. מבין השירים שכתב ברכה הצליחו "דני" ו"פחי שואו". האלבום הגיע למעמד אלבום זהב תוך כשבועיים, ובהמשך הגיע למעמד אלבום פלטינה.

לאחר צאת האלבום יצאה הלהקה למסע הופעות שנשא את השם "המופע של שיא הרגש". ההופעות נפתחו ב"פסטיבל הבלוז" בחיפה והמשיכו ב"ליל אהבה בצמח", ובפסטיבל ערד. בשתי הופעות אלו התארח אהוד בנאי. הופעת הלהקה בערד צולמה עבור רשת, והייתה ההופעה הראשונה שהוקרנה בערוץ 2 המסחרי.

חברי "משינה" אמרו על האלבום בראיונות כי הוא ה"תקליט שהכי פחות מושפע מאיזו אופנה מוזיקלית והכי מסכם את כל השנים שאנחנו מנגנים ואת הדרך אותה עברנו".

מהדורת האלבום מ-2024
ב-2024 יצאה לאור מהדורה חדשה ומורחבת של האלבום, לאחר שהשירים עברו מיקס מחדש. על ההוצאה המחודשת כתב יובל בנאי בעמוד הפייסבוק שלו שרונן רוט שמיקסס מחדש את שירי האלבום שהוקלט ומוקססו במקור על ידי יעקב מורנו, הטכנאי האולפן של משינה.

שירי האלבום

 פחי שואו 
שיר שנועד להיות הפותח של אופרת הרוק. השיר מציג למעשה את רשימת שירי האלבום.

 דני 
השיר נכתב על חבר של ברכה שהיה גולש יחד איתו. המתואר בשיר, שעל פיו נתפס דני על סחר בסמים וריצה עונש מאסר של כמה שנים בבית סוהר בצרפת, מבוסס על אירועים אמיתיים.

 המתאגרף 
כותב השיר וגיטריסט הלהקה שלומי ברכה החל ללמוד אגרוף בעת העבודה על האלבום, וכך נולד הרעיון לשיר.

 גברת שרה השכנה 

השיר מבוסס על שכנה שהייתה לכותב השיר יובל בנאי, וכן על שירו של בוב דילן "Hurricane". חברי הלהקה ספגו ביקורות על העתקת האקורדים החוזרים של השיר משירו של דילן, אך לטענתו של בנאי התייחסות זו נעשתה במודע ובמכוון, ובסוף השיר אף נשמעים רעשי סופת הוריקן על מנת להדגיש זאת.

 נובל 
ברכה כתב את השיר כנקמה בכתבת רכילות (מאוחר יותר התברר כי מדובר בגפי אמיר) שהרבתה לכתוב עליו ועל אשתו דאז אביגיל אריאלי.

 נגעה בשמיים 
בנאי כתב את השיר על בחורה שמחכה למישהו שלא מגיע. היו שפירשו את השיר כאילו נכתב על סמים, אך לא לכך התכוון בנאי.

 להתראות אהובתי 
שיר שנגנז מתוך האלבום ויצא לאור במהדורת הסטרימינג, שיצאה ב-2024.

 רשימת השמעה 

 המופע של שיא הרגש 

המופע של שיא הרגש היה סיבוב הופעות של להקת הפופ רוק הישראלית משינה, אשר החל ב-19 ביוני 1993 באולם המופעים בנצר סירני והסתיים ב-13 בנובמבר באותה שנה בפורום בבאר שבע.

 הופעות 
זוהי רשימה חלקית.
תאריךעירמיקוםמקור19 ביוני 1993אולם מופעיםנצר סירני21 ביוני 1993פסטיבל הבלוזחיפה26 ביוני 1993הפורוםבאר שבע2 ביולי 1993בריכת חצבניתל אביב14 ביולי 1993פסטיבל ערדערד31 ביולי 1993אמפי וואהלתל אביב5 באוגוסט 1993ליל אהבה בצמחצמח8 באוגוסט 1993פסטיבל שיר היונהחיפה14 באוגוסט 1993אמפי וואהלתל אביב20 באוגוסט 1993גן דרוםגבעתיים29 באוגוסט 1993רוק סוף הקיץראשון לציון27 בספטמבר 1993עין גדי29 בספטמבר 1993העיר השנייהחיפה1 באוקטובר 1993ראש העירעפולה2 באוקטובר 1993קניון הדרוםנתניה16 באוקטובר 1993היכל התרבותנס ציונה29 באוקטובר 1993יד לבניםחולון30 באוקטובר 1993האופרהירושלים12 בנובמבר 1993יד לבניםכפר מנחם13 בנובמבר 1993הפורוםבאר שבע

משתתפים

 יובל בנאי - זמרה, גיטרה
 שלומי ברכה - גיטרה, קולות רקע
 מייקל בנסון - גיטרה בס, קולות רקע
 איגי דיין - תופים, כלי הקשה, קולות רקע
 אבנר חודורוב - קלידים, סקסופון, קולות רקע

 משתתפים נוספים 
אורן בלבן - כלי הקשה
מאיר גולדברג - סקראצ'ינג (1, 6)
הדר גולדמן - ויולה (10)

קישורים חיצוניים

  גברת שרה השכנה, מתוך ערוץ המוזיקה של הטלוויזיה החינוכית הישראלית באתר YouTube
  - ביקורת על האלבום
הערות שוליים

קטגוריה:אלבומי משינה
קטגוריה:אלבומי חברת הד ארצי
קטגוריה:אלבומי פלטינה בישראל
קטגוריה:אלבומים בעברית
המופע של שיא הרגש
קטגוריה:סיבובי הופעות בישראל
קטגוריה:אלבומי קונספט